**Ερωτήσεις Νοεμβρίου 2022**

1. Στην διάρκεια όλων των διαλλειμάτων του αγώνα, ένας αναπληρωματικός γίνεται παίκτης όταν ζητά αντικατάσταση από τον χρονομέτρη.

2. Ο σημειωτής οφείλει να σημειώνει ένα μικρό ΄΄x΄΄ , χωρίς κύκλο, στη στήλη συμμετοχής του παίκτη (όταν αυτός ως αναπληρωματικός μπαίνει στο παιγνίδι για πρώτη φορά), την στιγμή που ηχήσει η κόρνα του χρονομέτρη για αντικατάσταση.

3. Πρέπει, σύμφωνα με τον κανονισμό, να υπογράφει ο προπονητής κάτω από την λίστα των μελών - συνοδών, στην πίσω πλευρά του φύλλου αγώνα, εγκρίνοντας έτσι την συμμετοχή τους στον αγώνα;

4. Ο Α-5 προσπαθεί να πιάσει την μπάλα πριν βγει έξω στο δικό του πίσω γήπεδο, έξω από την περιοχή των τριών πόντων. Την πιάνει και την πετάει προς τον αγωνιστικό χώρο, όπου η μπάλα μπαίνει στο καλάθι. Το τυχαίο καλάθι του Α-5 , θα μετρήσει για 3 πόντους και θα πιστωθεί στον αρχηγό της αντίπαλης ομάδας που βρισκόταν στο αγωνιστικό χώρο εκείνη τη στιγμή.

5. Σε ποιο εδάφιο - άρθρο του κανονισμού προβλέπεται ότι δεν θα μετρήσει το καλάθι που έχει μπει από επαναφορά (δεδομένου ότι η μπάλα είναι ζωντανή την στιγμή που βρίσκεται στα χέρια του παίκτη);

6. Ο σημειωτής οφείλει να ετοιμάσει το φύλλο αγώνα τουλάχιστον 40΄ πριν την έναρξη του παιγνιδιού.

7. Το σφάλμα αποκλεισμού προσμετράται στα ομαδικά σφάλματα;

8. Η κατεύθυνση του βέλους εν. κατοχής θα πρέπει να αλλάζει αμέσως μετά το τέλος του ημιχρόνου.

9. Σύμφωνα με τον κανονισμό, ο χρονομέτρης ειδοποιεί τους διαιτητές 3΄ και 1.5΄ πριν την έναρξη του 1ου και 3ου τετάρτου, ενώ ηχεί το σήμα του, 30΄΄ πριν το 2ο, το 4ο και κάθε παράταση. Ο Α΄ διαιτητής σφυρίζει σε όλες τις παραπάνω περιπτώσεις.

10. Σύμφωνα με τα επίσημα σήματα των διαιτητών, όταν πρόκειται να καταλογιστεί σφάλμα αποβολής (σφιγμένες γροθιές ψηλά), πρέπει να έχει προηγηθεί το σήμα του σταματήματος του χρόνου (σφιγμένη γροθιά ψηλά).

Γιώργος Κατραχούρας